Publication: Magyar Közlöny
Issue: MK-2001-23 (Year: 2001, Number: 23)
Era: 1990-2004
Section: 
Paragraph Index: 7

23. szám megfontolva az „Életbiztonság a tengeren” tárgyú 1960. évi Nemzetközi Konferencia által elfogadott 40. számú határozatot, mely elismeri a számos kormányközi szervezet által, a tengeri és tengerek felszíne feletti biztonságra vonatkozóan végzett tevékenység koordinálásának kívánatosságát, kívánva ezen tevékenységek fejlesztését és elősegítését egy olyan nemzetközi tengeri felkutatási és mentési terv létrehozásával, mely felelős a tengeren veszélyben lévő személyek mentésével kapcsolatos tengeri távközlési forgalmazás igényeiért, óhajtva a felkutatási és mentési szervezetek és a tengeri felkutatási és mentési műveletek résztvevői közötti világméretű együttműködés elősegítését, megállapodtak a következőkben: I. Cikk Az Egyezményből fakadó általános kötelezettségek A Felek kötelezik magukat minden olyan jogszabályalkotásra vagy egyéb megfelelő intézkedés megtételére, amely az Egyezmény és az annak elválaszthatatlan részét képező Melléklet végrehajtásához szükséges. Kifejezetten eltérő rendelkezés hiányában az Egyezményre történő hivatkozás egyúttal az annak Mellékletére való hivatkozást is jelenti. II. Cikk Egyéb szerződések és értelmezés

Source: https://magyarkozlony.hu/hivatalos-lapok/077bfef8282b5228796c610f48adf71d06d6b230/dokumentumok/74da3fd9fb580b5b62335f77e668d6312a109638/letoltes